หนูแน่นหน้าอก นอนหงายก็แน่นหน้าอกเหมือนกันค่ะ ไม่มีอาการไข้ หัวใจเต้นแรงเวลาเดิน รู้สึกเหมือนมีเสมหะพอคายออกมามันเป็นน้ำลายเฉยๆอะค่ะ แต่ มีส่วนหนึ่งเหนียวเหมือนเสมหะมันใช่เสมหะใสรึป่าวคะ เวลานั่งทำการบ้านแน่นหน้าอก หนูกลัวว่ามันจะเกี่ยวข้องกับโควิดรึป่าวคะ
สวัสดีค่ะ อาการแน่นที่หน้าอก หัวใจเต้นแรง เหมือนมีเสมหะในคอดังกล่าวมานั้น อาจจะเกิดจาก การมีกล้ามเนื้อหรือกระดูกอ่อนที่อกอักเสบหรือช้ำจากการไปกระแทกโดน อาจสัมพันธ์กับท่าทางมีจุดกดเจ็บชัดเจน สาเหตุอื่นๆเช่น การมีการติดเชื้อในปอดหรือหลอดลม อาจมีอาการไอ ไข้ หอบเหนื่อย เจ็บแน่นหน้าอกได้ถ้าไอมาก หรือมีเยื่อหุ้มปอดหรือเยื่อหุ้มหัวใจอักเสบด้วย แต่เป็นภาวะที่พบได้น้อย หรืออาจเป็ฯภาวะกรดไหลย้อนทำให้แสบร้อนกลางอกได้เช่นกันส่วนการติดเชื้อโควิดจากอาการที่กล่าวมายังนึกถึงได้น้อยมาก การติดเชื้อโควิดนั้นมักมีอาการทางระบบทางเดินหายใจเป็นหลัก เช่น ไอ มักจะไอแห้งๆ อาจมีเสมหะได้บ้าง เจ็บคอ มีไข้ร่วมด้วยในเบื้องต้นระวังการกระทบกระแทกที่บริเวณดังกล่าว พักผ่อนให้เพียงพอ รับประทานอาหารให้ตรงเวลา ไม่กินแล้วนอนทันที หลีกเลี่ยงท่าทางที่ไปกระตุ้น สังเกตอาการถ้ายังเป็นมากขึ้น แน่นหน้าอกตลอด หายใจลำบาก เสมหะเยอะมาก ควรไปพบแพทย์